CELEX: 32006R0461
Language: sk
Date: 2006-03-20 00:00:00
Title: Nariadenie Komisie (ES) č. 461/2006 z  20. marca 2006  o vydávaní dovozných licencií pre niektoré konzervované huby dovezené v rámci autonómnej colnej kvóty otvorenej nariadením (ES) č. 392/2006

21.3.2006   
            
            
               SK
            
            
               Úradný vestník Európskej únie
            
            
               L 82/9
            
         
      NARIADENIE KOMISIE (ES) č. 461/2006
   z 20. marca 2006
   o vydávaní dovozných licencií pre niektoré konzervované huby dovezené v rámci autonómnej colnej kvóty otvorenej nariadením (ES) č. 392/2006
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Komisie (ES) č. 392/2006 zo 6. marca 2006 o otvorení a metóde správy autonómnej colnej kvóty pre konzervované huby (1), najmä na jeho článok 6 ods. 3,
   keďže:
   Žiadosti o licencie, ktoré predložili noví dovozcovia príslušným orgánom členských štátov v zmysle článku 4 ods. 1 nariadenia (ES) č. 392/2006, presahujú disponibilné množstvá. Je preto potrebné určiť, do akej miery sa môžu licencie vydávať,
   PRIJALA TOTO NARIADENIE:
   Článok 1
   1.   Dovozné licencie, o ktoré požiadali tradiční dovozcovia v zmysle článku 4 ods. 1 nariadenia (ES) č. 392/2006, a ktoré postúpili členské štáty Komisii 16. marca 2006, sa vydávajú do výšky 8,587 % z požadovaného množstva.
   2.   Dovozné licencie, o ktoré požiadali noví dovozcovia v zmysle článku 4 ods. 1 nariadenia (ES) č. 392/2006, a ktoré postúpili členské štáty Komisii 16. marca 2006, sa vydávajú do výšky 17,391 % z požadovaného množstva.
   Článok 2
   Toto nariadenie nadobúda účinnosť 21. marca 2006.
   Uplatňuje sa do 30. júna 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. marca 2006
      
         
            Za Komisiu
         
         J. L. DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 65, 7.3.2006, s. 14.